Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: 7 5/1977. (XII. 3.) KPM rendelet a hajózási műszaki felügyeleti tevékenységre vonatkozó rendelkezéseknek, valamint a tengeri és a belvízi
Paragraph Index: 241

b) a D kategóriánál 0,25 m. 8 Vonatkozó szabvány: ISO 12217 Kishajók. Stabilitás és úszóképesség. 2000/78. szám 3.3. Felhajtóerő és úszóképesség 3.3.1. A vízijármű megépítésekor biztosítani kell, hogy annak vízkiszorítási jellemzői feleljenek meg az 1.1. pont szerinti kategóriának és a gyártó által a 3.6. pont szerint előírt maximális terhelésnek. Minden lakható, többtörzsű vízijárművet úgy kell megtervezni, hogy az megfelelő felhajtóerővel rendelkezzen ahhoz, hogy felborult állapotban is a felszínen maradjon. 3.3.2. Azokat a csónakokat, amelyek a kategóriájuknak megfelelő használat mellett könnyen elárasztódnak, olyan eszközökkel kell ellátni, amelyek elárasztott állapotban is megfelelő felhajtóerőt biztosítanak. A felhajtóerőt biztosító légszekrények felhajtóereje legalább F= 10(Q+7,5 n) (N) legyen, ahol Q — az üres felszerelt csónak tömege (kg); n — a csónakba felvehető személyek száma. 3.4. Nyílászárók a hajótesten, a fedélzeten és a felépítményen A hajótesten, a fedélzet(ek)en és a felépítményen található nyílászáróknak olyanoknak kell lenniük, hogy zárt állapotban ne veszélyeztessék sem a vízijármű szerkezeti szilárdságát, sem pedig annak vízmentességét. Az ablakokat, felülvilágítókat, ajtókat és nyílásfedeleket az elhelyezésük helyén fellépő víznyomásra, továbbá a fedélzeten mozgó személyek testsúlyának megfelelő pontszerű terhelésre kell méretezni. A hajótesten átmenő, a víznek a hajótestbe való beáramlására vagy a hajótestből való kiáramlására szolgáló és a gyártó által előírt maximális terhelésnek (3.6. pont) megfelelő merülésvonal alatt elhelyezett szerelvényeket könnyen hozzáférhető elzáró szerkezetekkel kell ellátni. 3.5. Elárasztás11 3.5.1. Minden vízijárművet úgy kell megtervezni, hogy az elsüllyedés veszélye minimálisra csökkenthető legyen. 3.5.2. Különleges figyelmet kell fordítani a következőkre:

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes